cyanic-selkie/wikianc huggingface dataset:
Irlands geografi
Bergarter og jordtyper
Jordsmonnet i nord og vest, hvor det er størst nedbørsmengder, er hovedsakelig dårlig drenert torv og gleijord, med en torvaktig podsoljord. I kontrast er jordsmonnet i sør og øst i hovedsak godt drenert brunjord og brun og gråbrun podsol.
Nord i grevskapet Clare finnes et uvanlig landskapsmiljø i området som er kjent som Burren. Dette karstpregede landskapet består av grunnfjell av kalkstein, og i de innerste delene av Burren er det lite eller ingen jord slik at de karstiske kalksteinsformasjonene ligger i dagen. Det er mange groper, hvor overflatevannet forsvinner gjennom den porøse overflaten, og omfattende grottesystemer har oppstått i noen områder. Grotten Pol an Ionain nær Doolin har en av verdens lengste kjente fritthengende stalaktitter.
Fjellkjeder
Irland består av et lavtliggende sentralt område som i hovedsak har en flat topografi, omgitt av fjellkjeder langs kysten. Noen viktige fjellområder er (fra Kerry i sørvest og langs kysten mot klokkeretningen) Macgillycuddy's Reeks, Knockmealdown, Wicklowfjellene, Mournefjellene, Antrimplatået, Sperrinfjellene, Derryveaghfjellene og Twelve Bens/Maumturks-gruppen. Noen fjellkjeder i sør er lengre inn i landet, som Galteefjellene, Silvermines og Slieve Bloom.
Fjellene i Irland er ikke spesielt høye, bare tre topper er over 1000 meter og 455 over 500 meter. Den høyeste toppen er Carrauntuohill, som er 1038 meter høy. Den er i Macgillycuddy's Reeks, en kjede av breformede sandsteinformede fjell i Kerry, hvor også de to andre irske fjellene som er over tusen meter ligger. Andre kjente fjell på Irland er Mount Brandon og Croagh Patrick.
Myrlandet
Det store lavlandet sentralt på øya er av kalkstein dekket med bredeponier av leire og sand, med vidstrakte myrer og sjøer. En av de største myrene er Bog of Allen. Irland har til sammen 12 000 km² myrland, av to forskjellige slag: teppemyr og høymyrer.
Teppemyrer er den mest utbredte myrtypen. De er stort sett skapt av menneskelig aktivitet hjulpet av det irske klimaet. Teppemyrer oppsto i områder hvor mennesker i neolittisk tid ryddet skogen for å dyrke jorda. Ettersom det ryddede landet fikk lavere næringsinnhold ble det liggende brakk, og jorda ble gradvis surere og det ble gunstige forhold for røsslyng og siv. Organisk materiale fra dette ble samlet opp, og lag av torv oppsto.
Høymyrer er mest vanlige i Shannonbassenget. De ble dannet da fordypninger etter isbreene ble fylt med vann og dannet små sjøer. Avfall fra siv og andre vekster i disse sjøene formet et lag på bunnen av vannet, som etter hvert vokste og til slutt nådde over vannspeilet og gjorde at sjøen grodde igjen.
Elver og innsjøer
Den viktigste elven i Irland er Shannon. Om man regner med det 113 km lange utløpet (estuaret) som er påvirket av tidevann og saltvann er den 340 kilometer lang, og med det den lengste elven på De britiske øyer. Elven skiller de myrlendte sentrale delene av øya fra den mer kuperte vestlige delen. Med til elven regnes tre innsjøer, Lough Allen, Lough Ree og Lough Derg, hvor Derg er den største. Shannon renner ut i Atlanterhavet sør for Limerick. Andre større elver er Bann, Blackwater, «de tre søstre» Nore, Suir og Barrow, Liffey og Boyne.
Lough Neagh i Ulster er den største innsjøen på øya Irland, med et areal på 381 km². Den er også den største innsjøen i det forente kongerike Storbritannia og Nord-Irland, og den tredje største i Vest-Europa. Den er nesten like stor som de tre nest største innsjøene på Irland til sammen, Lough Corrib (172 km², størst i republikken Irland), Lough Derg (118 km²) og Lough Erne (112 km²).
Kystlinjen
Lengst i nord finner vi Inishowenhalvøya i Donegal, med det nordligste punktet på øya, Malin Head. Det nordligste punktet på øya ligger i staten Irland, ikke i provinsen Nord-Irland. Nordvest for Malin Head er den lille øya Inishtrahull som utgjør det nordligste territoriet til staten Irland, om en ser bort fra den omstridte Rockall. Fjorden Lough Swilly ligger på vestsiden av Inishhowen, og Lough Foyle som danner grense mellom Irland og Nord-Irland på østsiden. Nord for Nord-Irland ligger den øya Rathlin, som er den nordligste bebodde øya utenfor kysten av Irland. Langs kysten av Nord-Irland finner vi ellers Belfast Lough med byen Belfast innerst mellom Antrim og Down. I Down ligger også den smale Strangford Lough som skiller Ardshalvøya fra fastlandet, og Carlingford Lough som danner grense mot Louth og staten Irland.
Østkysten sør for Nord-Irland er i hovedsak uten større innbuktninger, unntakene er først og fremst Cooleyhalvøya mellom Carlingford Lough og Dundalkbukten, halvøya Howth og Dublinbukten ved utløpet av Liffey og Wexford Harbour i sør ved byen Wexford. Helt i sørøst ligger Carnsore Point. Den største øya på østkysten er Lambay like nord for Dublin.
På sørkysten ligger fjordene Waterford Harbour utenfor munningen av Suir ved byen Waterford, og Cork Harbour ved munningen av Lee. I sørøst ligger Salteeøyene og i sørvest øya Clear. Her er det ingen større halvøyer, de mest kjente nesene er Hook Head ved Waterford Harbour, Old Head of Kinsale utenfor byen Kinsale sør for Cork og helt i sørvest Mizen Head. Uttrykket Mizen Head til Malin Head brukes på samme måte som det norske Lindesnes til Nordkapp. Det sørligste punktet i Irland er imidlertid den lille klippeøya Fastnet Rock.
Vestkysten kjennetegnes av et dramatisk landskap med mange bukter og halvøyer. Fra sør finner vi fjordene Dunmanus og Bantry i grevskapet Cork, og nord for Bantry Bearahalvøya. Ved grensen til Kerry ligger innløpet til Kenmore som er et fjordlignende estuar. Mellom Kenmore og Dinglebukten ligger den store halvøya Iveragh og nord for Dinglebukten den kjente Dinglehalvøya. Rett utenfor Iveragh ligger den store øya Valentia, lenger vest de små klippeformasjonene Skelligøyene. Vest for Dinglehalvøya finner vi Blasketøyene.
Ved grensen mellom Kerry og Clare møter elven Shannon Atlanteren i et stort estuar som også kalles «Shannonfjorden». Rett nord for estuaret ligger Loop Head. Kysten av Clare er ellers jevn og uten innbuktninger før Galwaybukten, de mest bemerkelsesverdige formasjonene på Clarekysten er Moherklippene.
Nord for den store Galwaybukten og Aranøyene finner vi landskapet Connemara. Det er flere øyer på kysten av grevskapene Galway og Mayo, blant dem Achill som er den største av øyene rundt Irland, Inishbofin, Killary og Clare Island. Innenfor øya Clare er Clewbukten.
Den store Donegalbukten ligger mellom Mayo og grevskapet Donegal. På vestkysten av Donegal ligger også øya Arranmore (som ikke må forveksles med Aranøyene ved Galwaybukten) og i nordvest Tory Island.
Klima
Irlands klima er temperert, men betraktelig varmere enn de fleste andre steder på samme breddegrad, som Polen på kontinentet eller Newfoundland på motsatt side av Atlanteren. Dette skyldes den oppvarmende effekten fra havet på grunn av Golfstrømmen. Vindretningen er i hovedsak fra sørvest mot nordøst, med lavtrykk som kommer inn fra Atlanteren og brytes mot fjellene på vestkysten. Dette gir betraktelig mer nedbør på vestkysten enn lenger øst, Valentia utenfor kysten av Kerry i vest har nesten dobbelt så mye nedbør pr. år (1400 mm) som Dublin på østkysten (762 mm). For hele øya gjelder det at høst og vinter er årstidene med mest nedbør, omtrent 60 % av den årlige nedbøren kommer mellom august og januar.
Januar og februar er de kaldeste månedene i året, og den gjennomsnittlige dagstemperaturen i disse månedene er mellom 4 og 7 °C. Juli og august er de varmeste månedene, men en gjennomsnittlig dagstemperatur mellom 14 og 16 °C. Månedene med mest solskinn er mai og juni, men et gjennomsnitt på mellom fem og sju timer solskinn per dag.
Ekstreme værforhold forekommer, selv om de er relativt uvanlige på Irland sammenlignet med mange områder på det europeiske kontinentet. Kraftige atlantiske lavtrykk, som først og fremst inntreffer i desember, januar og februar, kan gi vinterstormer med vind opp mot 160 km/t i de vestlige kystområdene. Om sommeren, spesielt i slutten av juli/begynnelsen av august, kan kraftig uvær med torden plutselig oppstå, først og fremst i sentrale strøk og på vestkysten.
Denne tabellen viser gjennomsnittlige klimatall fra værstasjonen ved flyplassen i Dublin for perioden 1961 til 1990.
Flora og fauna
Irland har vært adskilt fra resten av den europeiske landmassen siden siste istid, og har derfor mindre mangfold innenfor flora og fauna enn vi finner mange andre steder i Europa. Det meste av øya var en gang dekket av skog. De opprinnelige skogene er hovedsakelig ryddet bort i de fleste områdene, og et program for å gjenetablere skogsområder er igangsatt gjennom EUs habitatsdirektiv.
I Burrens karstlandskap er det arktisk-alpin vegetasjon som har overlevd siden siste istid. I de store våtmarksområdene sentralt på øya finnes svært mange slag myrmose, og røsslyng og ulike planter innen sivfamilien. I de sørvestlige områdene i grevskapene Cork og Kerry finnes områder med planter som trives i et mildt og fuktig klima.
Irland har et rikt fugleliv, over 380 forskjellige arter er registrert på øya og 135 arter hekker på Irland og tilhørende småøyer. Mange trekkfugler holder til på Irland om vinteren. Det er store kolonier av sjøfugl langs kysten og på småøyene, blant annet havsule i naturreservatet på Lille Skellig. I sjøer og elver i innlandet finnes store bestander av svaner, ender, vadefugler, gås, terner og måser.
Historie
Den første mesolittiske jeger- og samlerkulturen ble etablert på øya Irland rundt år 7000 f.Kr. Fra rundt år 3000 f.Kr. tok en neolittisk kultur til, som holdt husdyr og drev jordbruk. Fra omtrent 600 f.Kr. begynte en massiv innvandring av keltere, og de neste 1700-årene var Irland språklig og kulturelt en enhet, selv om øya aldri ble var forent i politisk forstand under kelterne. Den idealiserte irske historieskrivingen forteller om overkongenes herredømme over øya, men dette var mer en symbolsk enn en reell tittel. Det er mulig at noen konger som Flann Sinna og Brian Boru faktisk hadde politisk herredømme over hele øya i deler av sine perioder som overkonger, men ikke lenge nok til at en virkelig forening av de rivaliserende småkongedømmene og klanene kunne finne sted.
Fra det 5. århundre e.Kr. begynte kristningen av Irland, gjennom St. Patrick og en rekke andre misjonærer. Innen år 600 hadde det oppstått en keltisk form for kristendom, som først inneholdt en rekke elementer fra keltisk mytologi. Kristendommen har siden spilt en betydelig rolle i Irlands kulturelle og politiske utvikling. Klostersamfunnene ble viktige sentra, både kulturelt, kommersielt og politisk. De første spirene til bydannelser var ved monastiske hovedseter som Armagh og Emly.
Fra 800-tallet ble øya utsatt for plyndringer fra vikinger, og det fulgte en betydelig norrøn innvandring. De norrøne brakte med seg handel og kommunikasjon med omverdenen på en ny måte, og det oppsto bysamfunn ved norrøne bosetninger som Dublin, Limerick og Waterford. De norrøne ble imidlertid raskt assimilert inn i den rådende kulturen, og allerede fra siste halvdel av 800-tallet kan de betegnes som norrøn-gælere.
I 1169 ankom normannerne, og vant kontroll over store deler av øya. Dermed startet en periode på over 800 år hvor England var sterkt involvert i styret. Fra 1541 tok den engelske monarken direkte kontroll, og et betydelig antall nybyggere fra England og Skottland reiste over. Dette førte til at den gamle adelen ble presset ut, og til at det oppstod en religiøs konflikt mellom de protestantiske nybyggerne og de katolske irene. Denne konflikten har siden vært et gjennomgangstema i irsk historie.
Irland fikk sitt eget parlament, og hadde et begrenset selvstyre, men makten lå i anglo-irske, protestantiske hender mens den katolske majoriteten ikke hadde stemmerett. I 1801 ble øya innlemmet i Det forente kongerike Storbritannia og Irland, og det irske parlamentet ble avskaffet.
På begynnelsen av det 20. århundre skjøt uavhengighetskampen på ny fart, og i 1922, etter den irske uavhengighetskrig, ble øya delt i to. I nord oppstod Nord-Irland, en britisk provins som med unntak av perioden 1971–1998 har hatt begrenset selvstyre. I sør opprettet britene Sør-Irland, mens irene opprettet Den irske republikk. Med den anglo-irske traktat ble den sørirske staten så til Den irske fristat, som deretter ble dagens Irland.
Demografi
Irland har hatt en negativ utvikling av folketall fra midten av 1800-tallet fram til midten av 1900-tallet. Folketallet sank fra åtte millioner i 1840 til i overkant av fire millioner i 1930. Denne utviklingen begynte i den store hungersnøden i 1845-49, og fortsatte gjennom utvandring. Folketallet stabiliserte seg etter 1950, og er i dag økende.
Det bor i dag til sammen rundt seks millioner mennesker på øya Irland, fordelt som 4 234 925 i Irland (2006) og 1 685 267 i Nord-Irland (2001). Staten Irland har en folketetthet på 57/km², mens Nord-Irland har en over dobbelt så høy folketetthet med 122/km². I begge områdene er befolkningen konsentrert i og rundt de store byene: Belfast og Londonderry i Nord-Irland, og Dublin, Cork, Limerick, Waterford og Galway i Irland.
Administrativ inndeling
Irland er delt inn i fire provinser: Connacht, Leinster, Munster og Ulster, Det er tradisjonelt 32 grevskap på øya Irland. 26 av disse ligger i republikken Irland, mens de resterende seks ligger i Nord-Irland. Grevskapene ble opprettet i det 19. århundre for å forbedre ordningen for lokalstyre innenfor de fire eldgamle provinsene. De er basert på distrikter som til dels ble definert allerede i normannisk tid.
Selv om enkelte av grevskapene i nyere tid har blitt endret, og de seks i Nord-Irland ikke lenger er administrative enheter, brukes de fortsatt i flere sammenhenger, som for eksempel organiseringen av idrett.
Seks av de 26 grevskapene i Irland har mer enn ett administrativt distrikt, slik at det er total 34 enheter på grevskapsnivå. Tipperary ble delt i nord og sør allerede i 1898, da grevskapene formelt ble administrative enheter. Dublin ble delt i fire (Dun laoghaire-Rathdown, Fingal, South Dublin og City of Dublin i 1992. I tillegg utgjør byene Cork, Galway, Limerick og Waterford egne distrikter.
I Nord-Irland ble det i 1973 gjennomført en omfattende reform. De åtte enhetene, seks grevskap og de to distriktene Belfast og Derry, ble erstattet av 26 distrikter. Flere av disse krysser de tradisjonelle grevskapsgrensene. De åtte eldre enheten er bevart som stattholderskap.
Myrer
Siden 1600-tallet har torvskjæring vært en mye brukt metode for å skaffe brensel til oppvarming og matlaging i hjemmene. Dette tiltok i omfang etter hvert som myrene kunne utnyttes kommersielt, og på 1940-tallet ble maskinell torvskjæring introdusert. I Irland ble ansvaret for dette gitt til et delvis offentlig foretak kalt Bord na Móna. I tillegg til bruk i private hjem brukes kommersielt uthentet torv også industrielt, spesielt innenfor produksjon av elektrisitet.
De siste årene har det blitt fokusert på de miljømessige konsekvensene av det store antallet myrer som blir ødelagt av denne kommersielle torvproduksjonen. Problemet er spesielt akutt for høymyrene, siden torv herfra gir en større varmeeffekt enn torv fra teppemyrer. Det er nå planer under utvikling både i Irland og i Nord-Irland for å bevare de gjenværende myrene på øya.
Olje, gass og mineraler
Leting etter olje og gass utenfor kysten av Irland tok til i 1970. Det første større funnet var Kinsale gassfelt i 1971. I 1989 ble gassfeltet Ballycotton oppdaget, og i 1996 Corribfeltet. Utnyttelse av Corribfeltet er ennå ikke kommet i gang, men gass fra de andre feltene blir ført til land via rørledninger og brukt i husholdninger og til industrielle formål. Oljefeltet Helvick, som er beregnet til å inneholde 5 millioner fat, er en annet felt som nylig er blitt oppdaget.
Irland er Europas største produsent av sink. Andre mineralforekomster som enten allerede er, eller potensielt kan utnyttes er gull, sølv, gips, kleberstein, kalk, dolomitt, takskifer, kalkstein, sand og grus.
Sekundær litteratur
Deler av artikkelen er opprettet som en oversettelse av artikkelen på vårt engelskspråklige søsterprosjekt. Følgende trykte referanser er oppgitt for denne artikkelen. (Nettside besøkt 29. mai 2007)
Langrenn under Vinter-OL for ungdom 2012
Langrenn under Vinter-OL for ungdom 2012 ble arrangert fra 14. til 16. januar 2012, på Seefeld Arena i Seefeld, Østerrike.
Det ble arrangert to øvelser for gutter og to for jenter. I tillegg ble det arrangert en stafett for mikslag, der langrennsløpere og skiskyttere deltok sammen, se Skiskyting under Vinter-OL for ungdom 2012.
Helsetbanen
Helsetbanen er et idrettsanlegg som ligger ved Helset på Bærums Verk. Banen ligger ved siden av klubbhuset til Helset Idrettsforening, som er bruker av banen.
Langrenn under Vinter-OL for ungdom 2012
Det deltok 90 utøvere fra 42 nasjoner.
Helsetbanen
Tidligere var banen grusdekket, og fungerte som skøytebane om vinteren, men våren 2011 ble det bestemt at banen skulle skifte fra grus til kunstgress. Helsetbanen har aktiviteter som basketball, sandvolleyball og fotball.
Flash Airlines Flight 604
Flash Airlines Flight 604 var internasjonal passasjerflyvning fra Sharm el-Sheikh internasjonale lufthavn i Egypt til Charles de Gaulle internasjonale lufthavn i Frankrike. 3. januar 2004 styrtet Boeing 737-maskinen som opererte flyvningen. Rett etter avgang svingte flyet mot høyre og kom ut av kurs. Piloten rettet opp flyet, men det svingte nok en gang mot høyre. Denne gangen rettet piloten ikke opp flyet. 737-flyet rullet enda mer over, og gikk ned i Rødehavet. Alle ombord ble drept. Det er fortsatt uenighet mellom etterforskerne om hva som egentlig var årsaken til flyet. Det er den ulykken med en Boeing 737-300 som har krevd flest liv.
Flyet
Flyet, en Boeing 737-3Q8 ble operert av Flash Airlines, som var et privat flyselskap. Det ble opprinnelig levert til TACA Airlines i 1992. Det ble også operert av Color Air og Mediterranean Airlines før Flash Airlines.
Vraket sank til 1000 meter dybde i Rødehavet, noe som gjorde det vanskelig å få tak i flyets sorte bokser, taleregistratoren og ferdsskriveren. Disse ble funnet to uker etter ulykken. Vedlikeholdsrapporter fra flyet fantes kun i ett eksemplar, som ble ødelagt i ulykken, dermed var det ingen backup-kopier.
Passasjerer og besetning
Khadr Abdullah var flyvningens kaptein. Han var 53 år, og hadde nesten 7,500 flytimer. Amr Shaafei var andrepilot, og var bare 25 år, med mindre enn 800 timer erfaring. Ashraf Abdelhamid var under opplæring som andrepilot, og satt i førerkabinen med kapteinen og andrepiloten.
De fleste passasjerene var franske turister fra Paris-området. En provisorisk passasjerliste fra 5. januar 2004 meldte at tolv fullstendige familier var ombord. Familiemedlemmer fra 17 familier møtte opp på Charles de Gaulle lufthavn for å ta i mot flyet, noe som ga indikasjoner på at hele familier omkom på flyvningen.
Tidslinje over Sarpsborgs historie
Tidslinje over Sarpsborg historie gir en oversikt over viktige hendelser i Sarpsborgs historie siden byens grunnleggelse:
Store deler av Sarpsborgs historie og punktene i opplistingen har å gjøre med beliggenheten:
1016: Byen grunnlegges med navnet Borg ved Sarpsfossen av kong Olav den hellige, og blir hovedstad i Norge.
1030: Trondheim overtar for Borg som hovedstad, og forblir hovedstad til Bergen overtar i 1217, Oslo i 1314 og København i 1536.
1135: Borg nevnes som en av de seks norske byene, sammen med Trondheim, Bergen, Oslo, Tønsberg og Kungälv.
1460: Borg får privilegiebrev av kong Christian I, og oppnår dermed samme rettigheter som Tønsberg og Oslo.
1567: Byen brennes. Borg gjenoppbygges som festningsby 13 km lenger sørvest, i det som i dag kalles Gamlebyen.
1702: 14 mennesker og 200 dyr omkommer når 1 million kubikkmeter leire raser i Sarpsfossen og utsletter ruinene av gamle Borg by.
1766: Etter mange år med rettssaker mot Fredrikstad får Borregaard tilbake bruksretten til egen jord.
1825: Kongen vedtar at sarpingene fra 1827 ikke skal betale skatt til Fredrikstad, og grunnlaget for løsrivelse fra Fredrikstad legges.
1839: Området ved Sarpsfossen får på nytt bystatus med navnet Sarpsborg, til protester fra Fredrikstad, som frykter for byens framtid.
1845: Sarpsborg er Norges nest største trelasthavn, takket være stor vekst hos sagbrukene Borregaard og Hafslund ved Sarpsfossen.
1854: Den første brua over Glomma åpner, og fundamentene er fortsatt i bruk på dagens Sarpsbru.
1860: Borregaard og Hafslund mister eneretten til å skjære tømmer, og Fredrikstad styrker seg på ny som skipshavn.
1861: Byens nye rådhus og kirke brenner ned i en stor bybrann der 46 hus med totalskadd.
1867: Fylket kjøper tomt på Kalnes for å bygge sykehus, men det skal ta over 150 år før sykehuset på Kalnes åpner.
1879: Østfoldbanen fra Oslo til Halden via Sarpsborg åpner, under seks år etter at Stortinget vedtok byggingen av banen.
1882: Østre linje av Østfoldbanen åpner, og dermed kan sarpingene ta tog mot Oslo via både Fredrikstad/Moss og Rakkestad/Askim.
Nasjonens orden
Nasjonens orden (engelsk: Order of the Nation) er en jamaicansk orden innstiftet i 1973. Den tildeles landets øverste politiske ledere: generalguvernører og statsministre. Ordenen er den nest fremst i Jamaicas ordensvesen og rangerer – i lag med Ordenen for fremragende virke – etter Nasjonalheltens orden, men foran Fortjenstordenen. Generalguvernøren er ordenskansler.
Inndeling
Nasjonens orden har én klasse, medlem. Medlemmer har rett til å føre bokstavene ON etter sitt navn og tiltales The Most Honourable.
Insignier
Ordenstegnet for Nasjonens orden er en ordensstjerne til å bære på brystet. Den består av en tolvtagget, fasettert stjerne med ananasfrukter i gull mellom taggene. Stjernen har en rødmedaljert midtmedaljong som bærer Jamaicas riksvåpen i gull. Medaljongen er omgitt av en grønnemaljert bord med innskriften «ONE • NATION • UNDER • GOD •». Dette er ordenens motto. Ordenbåndet til å bære over skulderen ned mot hoften er rødt med smale grønne striper nær kantene.
Tildeling
Nasjonens orden tildeles Jamaicas generalguvernører og statsministre. Generalguvernøren innsettes i ordenen av høyesterettsjustitiarius ved tiltredelse i embetet og forblir medlem etter at embetsperioden er over. Statsministre, som ikke er utnevnt til medlemmer av Nasjonalheltens orden, utnevnes til medlem av Nasjonens orden.
Generalguvernørene Clifford Campbell, Florizel Glasspole, Patrick Allen, Howard Cooke er tildelt ordenen, likeså statsministrene Michael Manley, Donald Sangster, Edward Seaga, Hugh Shearer, Percival Patterson og Portia Simpson-Miller.
Tidslinje over Sarpsborgs historie
1898: 5 km lange Hafslundbanen fra Hafslund til Sundløkka havn åpner, som Norges første normalsporede, elektriske jernbane.
1903: Sarpsborg Fotballklubb stiftes, og skal senere ta 6 Norgesmesterskap før klubben sammen med IL Sparta danner Sarpsborg 08 FF.
1909: Borregaard er Norges største bedrift med nesten 2000 ansatte, og forblir størst helt til Hydro blir større på 1970-tallet.
SPARC64 VII
SPARC64 VII, med kodenavnet «Jupiter», er en 64-bit mikroprosessor som ble lansert av det japanske selskapet Fujitsu den 14. juli 2008. Prosessoren er i hovedsak en fire-kjerne versjon av SPARC64 V. Fire modifiserte SPARC64 V-kjerner utfører fire lettvektsprosesser («tråder») hver, og gir en teoretisk ytelse på åtte utførte instruksjoner per klokkepuls.
Tidslinje over Sarpsborgs historie
1910: Smaalenenes Social-Demokrat får med 3 stemmers overvekt Fredrikstad som utgiversted, og får raskt tusener av avisabonnenter i begge byer.
SPARC64 VII
Mikroprosessoren er en implementasjon av spesifikasjonene SPARC Versjon 9 og Joint Programming Specification (JSP1). Den sistnevnte ble utviklet av Fujitsu i samarbeid med Sun Microsystems.
Tidslinje over Sarpsborgs historie
1917: Borregaard får norske eiere, kort tid tidligere har også Hafslund på motsatt side av fossen fått norske eiere.
SPARC64 VII
SPARC64 VII og forgjengeren SPARC64 VI benyttes av Fujitsu og Sun i SPARC Enterprise serien. Datamaskinen M9000 i denne serien kan skaleres opp til 64 stk 2.4 GHz SPARC64 VII prosessorer og 2048 Gb RAM.
Tidslinje over Sarpsborgs historie
1918: Spanskesyken rammer, og det dør cirka 600 flere østfoldinger og 70 sarpinger flere enn snittet av året før og etter, særlig rammes unge.
1921: Østfold Arbeiderblad etableres med Sarpsborg som utgiversted og overtar raskt mange abonnenter fra Smaalenenes Social-Demokrat.
1929: Østfold Arbeiderblad blir Sarpsborg Arbeiderblad, etter at Aps sentralstyre overprøver lokale vedtak om én storavis for hele Østfold.
SPARC64 VII
Karakteristika
Hver av de fire kjernene har 2 x 128 kb integrert nivå-1 hurtigminne for henholdsvis data og instruksjoner (totalt 512 kb). I tillegg har prosessoren en integrert 5 Mb nivå-2 cache for både data og instruksjoner. 2.53 GHz utgaven har et nivå-2 hurtigminne på 5,5 Mb. Kjernene leser data fra nivå-2 cache via en 256-bit buss, og skriver til nivå-2 cache via en 128-bit buss.
Tidslinje over Sarpsborgs historie
1930: Produktmessen Østfoldutstillingen arrangeres i Sarpsborg med 250.000 besøkende, over 20.000 bare på åpningsdagen.
SPARC64 VII
Karakteristika
Prosessoren benytter også systembussen Jupiter Bus.
Tidslinje over Sarpsborgs historie
1940: Sarpsborg besettes av 1.000 tyskere etter at kanonene på Greåker fort aldri kommer i sving fordi viktige deler oppbevares andre steder.
SPARC64 VII
Karakteristika
SPARC64 VI utfører multitråder enten ved hjelp av chip multiprocessing (CMP) eller såkalte «vertikale multitråder». Det siste innebærer at hver prosessor-kjerne svitsjer mellom to tråder, og kjører de to trådene på lignende måte som under pipelining:
SPARC64 VII erstattet «vertikale multitråder» i hver kjerne med samtidige multitråder:
Tidslinje over Sarpsborgs historie
1941: Vidkun Quisling fremlegger planer om å slå sammen Sarpsborg og Fredrikstad til Borg, Norges 3. største by med 70.000 innbyggere.
SPARC64 VII
Karakteristika
Prosessoren kan derfor utføre 2x4 = 8 tråder samtidig.
Tidslinje over Sarpsborgs historie
1942: Oslo bispedømme deles i to, og Sarpsborg blir bispesete for det nye Borg bispedømme til 1945, mens Fredrikstad overtar i 1969.
1945: Tusener feirer i Sarpsborgs gater når Norge frigjøres fra Tyskland.
1952: Fem sangere fra et kor på Greåker omkommer i en kollisjon mellom en buss og en lastebil ved Uddevalla.
1956: Sentralsykehuset for Østfold innvies i Fredrikstad, etter lang tids drakamp mellom Sarpsborg og Fredrikstad om plasseringen.
1959: Etter knapt flertall i en folkeavstemning får Sarpsborg vinmonopol, og slipper å dra til Fredrikstad. I 1946 og 1951 ble det nei.
1962: Hovedveien mellom Norge og Sverige er blokkert i 17 timer i Sarpsborg etter et enormt snøfall hvor folk må sove i bilene.
1963: Fylkestinget vedtar at fremtidig motorvei fra Oslo til Sverige skal krysse Glomma ved Sandesund, ikke fra Rolvsøy til Torp.
1969: Sagahuset åpner ved Sarpsborg torg, og er med sine 5 000 kvadratmeter Norges største kjøpesenter.
1971: De 500 midterste metrene av 1,5 km lange St. Marie gate i Sarpsborg sentrum blir Norges første gågate, til store protester fra butikker i gaten.
1973: Hafslundbanen stenges som en del av byggingen av Sandesund bru, og skinnegangen blir etter hvert fjernet.
1978: Ny bru over Glomma ved Sandesund åpnes og trafikken mellom Norge og Sverige ledes omsider utenom Sarpsborg sentrum.
1982: Med 11 stemmers overvekt blir Sarpsborg fylkeshovedstad i Østfold når Østfold Arbeiderparti sier ja til å bygge fylkeshus i Sarpsborg.
1983: Lokaltrafikken på Østfoldbanen opphører, og stasjonene Skjeberg, Hafslund, Sandesund, Valaskjold, Yven og Greåker mister togtilbudet.
1986: Borregaard blir fusjonert med Orkla, og hovedkontoret for konsernet legges til Oslo.
1992: Nabokommunene Skjeberg, Tune og Varteig innlemmes i den nye storkommunen Sarpsborg, som firedobler innbyggertallet.
1992: Stortinget vedtar å bygge ut jernbanen gjennom Sarpsborg til dobbeltspor, en utbygging som med dagens byggetempo vil være klar rundt 2040.
1993: Fredsforhandlingene mellom Israel og Palestina får et gjennombrudd på Borregaard hovedgård og danner grunnlag for Oslo-avtalen.
1995: Myndighetene vurderer å sprenge demningen i Sarpsfossen under storflommen i juni.
1999: Sentrumshandelen styrker seg med åpningen av Storbyen, etter at åpningen av tre sentre ved E6 de siste 15 årene hadde svekket sentrum.
1999: Ordfører Jan Engsmyr får Arbeiderpartiets fylkestingsgruppe til å snu, og nytt sykehus vedtas da lagt til Sarpsborg, ikke Fredrikstad.
2000: Nordic Choice Hotels åpner et av Norges største konferansehotell og badeland ved E6 i Sarpsborg.
2008: Europavei 6 er ferdig ombygget til fire-felts motorvei gjennom Sarpsborg, sju år før den opprinnelige planen.
2011: Tre ungdommer fra Sarpsborg omkommer under massedrapene på Utøya, og mer enn 10.000 går i fakkeltog i Sarpsborg etterpå.
2011: Inspiria science senter åpner på Grålum i Sarpsborg og både statsminister Jens Stoltenberg og kronprins Haakon besøker senteret.
2013: Arbeiderpartiet har styrt Sarpsborg i 100 år, siden de overtok for Venstre i 1913.
2016: Sarpsborg feirer 1000 år, noe bare Tønsberg, Trondheim, Skien og Oslo av norske byer har gjort tidligere.
2018: Sarpsborg 08 går til gruppespillet i Europa League som første lag fra Østlandet noen sinne, og slår Genk som spilte kvartfinale i 2017.
Heia bortelaget
Fanklubben Heia Bortelaget (av Lerkendal), FKHBAL, ble stiftet av noen fysikkstudenter ved Norges tekniske høgskole i april 1992. FKHBAL ble stiftet som en idealistisk supporterklubb hvor formålet er å heie bortelagene på Rosenborgs hjemmebane Lerkendal frem til seier. FKHBAL synes Rosenborg har vunnet altfor mye de siste årene.
Fanklubben har valgt rosa (lik den på hjemmesiden) som sin farge, siden det er en nøytral farge. Hadde rødt eller blått blitt valgt, ville de ikke kunne representere alle andre lag enn Rosenborg. En pokal deles ut til kapteinen på alle bortelag som vinner, og en annen pokal deles ut til dommere som dømmer straffe til bortelaget (eller gjør seg fortjent på annen måte).
Fanklubben fikk ikke veldig mye å juble for de første 13 årene av sin eksistens, siden Rosenborg vant serien hvert år fra 1992 til 2004.
Jordkjeller
En jordkjeller er en kjeller med et gulv som danner en direkte kontakt med jordsmonnet. Dette fører til at jordas fuktighet og temperatur stabiliserer klimaet i lagerrommet slik at den er kjølig om sommeren og frostfri om vinteren. Jordfuktigheten sørger også for at matvarene ikke tørker ut. Den ble brukt til å lagre matvarer før kjøleskapet hadde blitt oppfunnet.
Paloma Schmidt
Paloma Schmidt (født 24. januar 1987) er en peruansk seiler som spesialiserer seg i laser radial. Under Sommer-OL 2012 i London representerte hun landet sitt, der hun ble nummer 39.
Jordkjeller
En jordkjeller kunne være nedgravd i bakken med murte vegger og tak, slik at den var fullstendig omgitt av jord, men kunne også være anlagt under hus. For å hindre mugg var den som regel utstyrt med en form for ventilasjon.
Feriebiskop Fjertnes slår til igjen
Feriebiskop Fjertnes slår til igjen er et musikkalbum med Rolv Wesenlund og Harald Heide-Steen jr., utgitt i 1968. Albumet lå tre uker på VG-lista og endte med 13.-plass som beste plassering.
Jordkjeller
Det finnes også moderne jordkjellere, blant annet fullstendige enheter av glassfiber som kan graves ned i jorda uten å måtte bygge mur.
Paloma Schmidt
Under Sommer-OL 2020 i Tokyo som ble arrangert i 2021, ble hun nummer 36.
Beagle 2
Beagle 2 var en romsonde som foretok et mislykket landingsforsøk på Mars. Sonden var en del av Den europeiske romfartsorganisasjonen (ESA) sitt Mars Express-prosjekt. Den ble skutt opp sammen med modersonden fra Bajkonur i Kasakhstan den 2. juni 2003.
Beagle 2 ble koblet fra Mars Express på vei mot Mars 19. desember 2003. Sonden fløy så alene mot Mars i fem dager og var tenkt å gå inn i marsatmosfæren 25. desember. Kontakt med Beagle 2 ble aldri oppnådd, og man visste ikke om sonden landet på Mars. Sonden ble meldt tapt av ESA 6. februar 2004.
Gjenfunnet i 2015
I januar 2015 meldte ESA at Beagle 2 var identifisert på et overflatebilde av Mars tatt av NASAs Mars Reconnaissance Orbiter i desember 2014. Bildene er såpass klare at forskerne tror sonden er intakt. To av solcellepanelene ble tilsynelatende ikke foldet ut, og ble dermed stående i veien for antennen som skulle kommunisere med Jorden.
Asiamesterskapet i fotball for kvinner 1997
Asiamesterskapet i fotball for kvinner 1997 ble arrangert i Guangdong i Kina. Det var det ellevte arrangementet av Asiamesterskapet i fotball for kvinner. Guam debuterte i Asiamesterskapet, og Nord-Korea var tilbake. Hongkong deltok i sitt første mesterskap siden gjenforeningen med Kina. Mesterskapet var også kvalifisering til VM i 1999. De tre beste, det vil si finalistene og vinneren av bronsefinalen, kvalifiserte seg til VM. Kina vant finalen for sjette gang på rad, denne gangen mot Nord-Korea.
Sluttspillet
Deltakerlandene var:
Jason Wade
Jason Michael Wade (født 5. juli 1980) er vokalist og gitarist i bandet Lifehouse. Han er opprinnelig fra Camarillo i California. Sammen med Lifehouse har han gitt ut tre album.
TEK
TEK, Tek eller tek kan vise til:
The Proclaimers
The Proclaimers er et skotsk band opprettet i 1983 som består av de eneggede tvillingene Charlie og Craig Reid født 5. mars 1962. De er mest kjent for sangene «Letter from America» som klatret til nr. 3 på hitlistene i Storbritannia og «I'm Gonna Be (500 Miles)» som var temasang i filmen Benny & Joon og som klatret til topps på hitlistene i Australia, Island og New Zealand. The Proclaimers har solgt over 5 millioner album verden over.
Tvillingbrødrene Craig og Charles Reid ble født i Leith, et havneområde som ligger nord for Edinburgh i Skottland, den 5. mars 1962 og vokste opp i Edinburgh, Cornwall og Auchtermuchty.
Bandet ble dannet i 1983 som en akustisk duo og fanget publikums oppmerksomhet i januar 1987 etter deres opptreden på populærmusikkprogrammet The Tube på britisk fjernsyn. «Letter From America» spilte seg til tredjeplass på de britiske spillelistene og albumet This is the Story solgte til gull. Oppfølgeralbumet Sunshine on Leith er kjent for sangene «I'm Gonna Be...» og «I'm on My Way» (har senere blitt enda mer populær gjennom filmen Shrek).
Mange band og artister har uttalt at de har vært inspirert av The Proclaimers, blant annet The Balconies, Barenaked Ladies, Belle and Sebastian, Camera Obscura, The Concretes, Jens Lekman, Sondre Lerche, Lonely Dear, Oppenheimer, Peter Bjorn and John og The Weepies.
Blant artister som har fremført cover-versjoner av The Proclaimers sanger er blant annet Imagine Dragons, L7 og Todd Rundgren.
Sangen «Sunshine On Leith» var med i BBC Radio 4 programmet "Soul Music" den 15. desember 2020.
Brødrene er også kjent for å være store tilhengere av Edinburgh-fotballklubben Hibernian F.C.. Klubben har også deres hit «Sunshine on Leith» som offisiell klubbsang. I oktober 2022 sponset The Proclaimers The Hibernian Girls Academy Under 12's fotball-lag.
Diskografi
Singler (utvalg) Topp 50 på UK Singles Chart
Samlingsalbum
Sanger brukt i Soundtracks
Soundtrack album
Jahn Ove Wiik
Jahn-Ove Wiik (født 20. mai 1982) er en norsk trafikkskolelærer og fotballspiller som spiller for Åsane. Han spiller også futsal for Vadmyra Futsal i Eliteserien.
Wiik startet karrieren i Træff og spilte i Løv-Ham fra 2005 til og med 2007. Deretter gikk han til Åsane.
Molokai
Molokai (lokal skrivemåte Moloka'i) er den femte største øya i arkipelet Hawaii. Øya er omkring 61 km lang og 16 km bred, med et areal på 684 km². Molokai ligger omkring 40 km øst for Oahu. Den er dannet av to vulkaner; den største kalles Øst-Molokai, og den minste Vest-Molokai. Høyeste punkt er Kamakou (1 515 moh.). Nordsiden av krateret til Øst-Molokai kollapset, og steinen ligger spredd i havet nord for øya.
Papohakustranden er en av de største strendene på Hawaii. Det ligger flere mindre hoteller og en ferielandsby på øya.
Larry Drake
Larry Drake (født 21. februar 1950 i Tulsa i Oklahoma, død 17. mars 2016 i Los Angeles) var en amerikansk skuespiller.
Drake var sønn av Lorraine, en husmor, og Raymond Drake, en ingeniør for et oljeselskap. Drake er kjent for sin rolle som den utviklingshemmede Benny Stulwicz i TV-serien Lov og rett i L.A. fra 1987 og frem til seriens slutt i 1994. Med denne karakteren vant Drake en Emmy Awards for to år på rad, både i 1988 og igjen i 1989.
Drake har i flere roller på TV og film bak seg, blant annet i Time Quest, Dark Asylum, Paranoid, Bean, The Beast, Murder in New Hampshire, Dr. Giggles, Darkman og Darkman II: The Return of Durant. Drake hadde også en rolle i American Pie 2 og i Dark Night of the Scarecrow. Drake giftet seg med skuespillerinnen Ruth De Sosa i 1989, og de tok ut skilsmisse i 1991. I oktober 2009 giftet Drake seg med forfatter og modell Marina Drujko, men de skilte seg senere samme år som de hadde giftet seg.
Monika Karsch
Monika Karsch (født 22. desember 1982 i Schongau i Bayern i Tyskland) er en tysk skytter som konkurrerer i pistol.
Hun representerte Tyskland under Sommer-OL 2016 i Rio de Janeiro, der hun tok sølv i 25 meter pistol.
Under Sommer-OL 2020 i Tokyo som ble arrangert i 2021, ble hun nummer 29 i 10 meter luftpistol.
9,999,999 Tears
Dickey Lee spilte den inn på singlen RCA Gold Standard GB-10929 2. mars 1976. Produsenter var Roy Daa og Dickey Lee. A-siden var «Rocky».
«9,999,999 Tears» var hentet fra LP-platen Angels, Roses, and Rain (RCA Victor APL1-1725).
Sangens jeg-person gråter, fordi hans elskede har funnet en annen.
Norsk versjon
Steinar Fjeld har skrevet en norsk tekst. Hans versjon heter «9999999 tårer».
Listeplasseringer
Lees verjon lå som # 3 på Billboard Hot Country Songs-listen i 1976 og som # 52 på Billboard Hot 100-listen i 1977.
Beth Lygoe
Beth Lygoe (født 17. september 1981) er en saintluciansk seiler som spesialiserer seg i laser radial. Under Sommer-OL 2012 i London representerte hun landet sitt, der hun ble nummer 37.
Leppebjørn
Habitat og geografisk spredning
Bjørnen foretrekker naturlige gressarealer og skogområder. Dette er områder som er i ferd med å forsvinne. Kombinert med tyvjakt som forsyner det alternative medisinmarkedet, gjør dette leppebjørnen til en truet art.
Emilio Mola
Emilio Mola Vidal (født 9. juni 1887, død 3. juni 1937) var en spansk hæroffiser og en av lederne av 1936-opprøret som startet den spanske borgerkrig.
Leppebjørn
Beskrivelse
Leppebjørnen er en mellomstor bjørn som veier omkring 55–140 kg (97,5 kg i snitt). Kroppslengden er ca. 140–190 cm (170 cm i snitt), målt fra snutespissen til den korte halestubben. Binner (55–95 kg) er vesentlig mindre enn hanner (80–140 kg). Voksne individer har gjerne en skulderhøyde på ca. 60–90 cm, avhengig av kjønn.
Dænsebændet
Dænsebændet er et norsk danseband fra Snertingdal. Bandet ble grunnlagt i 1981 av vokalist Arnstein Tungvåg som tidligere hadde vært med i Torry Enghs og Ole Ivars. I starten gikk bandet under navnet Dænsebændet Hass Arnstein, men endret det til Dænsebændet etter sitt andre album. Bandet har vunnet tre Spellemannpriser: Spellemannprisen 2002 i klassen danseorkester med albumet Får vi lov?, Spellemannprisen 2011 i klassen danseorkester for albumet Vi talas! og Spellemannprisen 2014 i klassen danseband for albumet Med sans for dans. I tillegg ble de nominert til Spellemannprisen 2000 i klassen danseorkester for albumet Gøy på landet.
Leppebjørn
Beskrivelse
Leppebjørnen er utrustet for å grave ut insekter fra tuer, bakken og trær. Den er utstyrt med ekstra store føtter med enorme klør, som lett river opp tuer, trestammer og jordganger i bakken. Snuten er spesielt lang og bevegelig hos denne arten, som også har en svært lang og meget bevegelig tunge. Luktesansen er velutviklet, mens syn og hørsel er heller dårlig utviklet.
Emilio Mola
Mola ble født på Cuba som da var en spansk koloni, hvor hans offiser-far var stasjonert. Han døde i en flyulykke under Guipúzcoafelttoget.
Leppebjørn
Beskrivelse
Det er kjent at leppebjørner kan leve til de blir omkring 40 år gamle i fangenskap, men i vill tilstand er levetiden betydelig kortere.
Underarter
Det finnes ingen anerkjente underarter af leppebjørn, men til forskningsbruk skiller man gjerne mellom bjørner som lever på fastlandet og på Sri Lanka.
Atferd og matvaner
Leppebjørnen er nattaktiv, om dagen sover den i jordhuler, særlig ved elvebredder. I motsetning til de nordlige bjørnene har ikke leppebjørnene vintersøvn, men de har en inaktiv periode i regntiden. Lite er kjent omkring denne bjørnens sosiale struktur, men man antar at den primært lever i ensomhet. Den regnes som sky og er en ypperlig klatrer, men den vil ikke ty til trærne om den blir skremt. Den er normalt ikke aggressiv, men det er kjent at den kan angripe mennesker som kommer på den uventet. På dagtid hviler leppebjørnen helst i huler, ofte i nær tilknytning til elver (elveskråninger).
Leppebjørnen er altetere, men de har spesialisert seg på å spise insekter, termitter og maur. Navnet leppebjørn har den fått etter munnpartiet, som er spesielt utviklet til å fange insekter, termitter og maur ut av tuer og trange ganger i trestammer og bakken. Spesielt termitter ser ut til å utgjøre en viktig bestanddel i kostholden hos denne arten. Den spiser også frukt og smågnagere om anledningen byr seg, og det er også kjent at den kan ta sukkerrør og mais fra avlingene i nærheten.
Konflikt med mennesker
Leppebjørnen er vanligvis fredelig, men den er mer aggressiv enn de andre bjørnene. Leppebjørnen er kjent for å forsyne seg av bøndenes avlinger, og hvis den blir forstyrret kan den angripe mennesker. Situasjonen har blitt verre etterhvert som mennesker trenger inn på bjørnens område med bebyggelse og oppdyrking. I perioden 1989–1994 ble det registrert 735 angrep på mennesker fra leppebjørn, 48 av disse var dødelige.
Folklore
Leppebjørner ble trent til å danse av et omreisende nomadisk folk kalt qualere, som underholdt med dyr og sirkusnumre. Disse bjørnene er de opprinnelige «dansende bjørnene». Slik praksis blir imidlertid nå regnet som dyreplageri i den vestlig kultur, som forsøker å stoppe slik virksomhet.
Leppebjørn var trolig også modell for Rudyard Kipling da han skapte «Baloo», den vennlige bjørnen fra «Jungelboken».
Odelstinget
Odelstinget var det ene av to avdelinger som det norske Stortinget ble delt i under behandlingen av lovforslag. I tillegg var det Odelstinget som reiste tiltale i riksrettssaker (Grl. § 86). Odelstinget besto av tre fjerdedeler (127) av Stortingets 169 representanter (Grunnloven § 73).
20. februar 2007 vedtok Stortinget et grunnlovsendringsforslag om å oppheve ordningen med Odelsting og Lagting. I stedet skal alle saker behandles av Stortinget i plenum. Endringen trådte i kraft 1. oktober 2009.
Behandling av lovforslag
De fleste lovforslag kommer fra regjeringen, men også det enkelte medlem av Odelstinget kunne fremme lovforslag. Før forslaget ble behandlet av Odelstinget, ble det sendt til en komité for behandling. Hvilken komité som skulle behandle forslaget var fastsatt i Stortingets forretningsorden. Lagtingets medlemmer kunne ikke selv fremme lovforslag, men de satt i komiteene som laget innstilling til lovforslag, slik at de uansett hadde mulighet til å påvirke lovforslagene der.
Komiteen laget så en innstilling som Odelstinget tok stilling til. Hvis Odelstinget sluttet seg til innstillingen, eventuelt endret den, gikk beslutningen videre til behandling i Lagtinget (Grl. § 76).
Normalt ble lovforslaget godkjent i Lagtinget, som så ble sendt til Kongen for sanksjon (Grl. § 77). Når Kongen hadde undertegnet, og et medlem av statsrådet – normalt statsministeren – hadde kontrasignert, ble lovforslaget til gjeldende lov.
Odelstingets presidentskap
Odelstingets president og visepresident inngikk som en del av Stortingets presidentskap. Presidentskapet består av seks personer; tidligere (inntil 2009) president og visepresident i Stortinget, Lagtinget og Odelstinget; etter 2009 Stortingspresident og fem visepresidenter.
Siste periode (2005–2009)
Forrige periode (2001–2005)
Maqbool Fida Husain
Ifølge Forbes Magazine ble Husain ansett som en indisk Picasso. Husain ble assosiert med indiske modernismen på 1940-tallet. Etter en lang karriere, i 1996, da Husain var 81 år gammel, oppsto en strid om maleriene hans opprinnelig kan tolkes som anti-hinduistiske. Etter diverse juridiske saker og drapstrusler i hans eget hjemland, reiste Husain i et selvpålagt eksil i 2006. I januar 2010 ble Husain tilbudt statsborgerskap i Qatar, som han aksepterte.
Husain ble først kjent som kunstner på 1940-tallet. I 1947 ble han medlem av Progressive Artists Group, grunnlagt av Francis Newton Souza. Denne gruppen bestod hovedsakelig av unge kunstnere som ønsket å bryte med de nasjonalistiske tradisjonene som var etablert av kunstskolene og i stedet oppmuntre til en indisk avant-garde. I 1952, ble hans første separat-utstilling vist frem ved Zürich i Sveits og over de neste årene har Husain hatt flere kunst-utstillinger både i Europa og i USA. I 1955 ble Husain tildelt den prestisjetunge Padma Shri-prisen fra indiske myndigheter.